arnastofnun/IGC-2024 huggingface dataset:
Spilling í stjórnmálum á Íslandi

Spillingarmál þar sem stjórnmálamenn koma við sögu eru algeng, og hafa nokkuð langvarandi áhrif á umrædda stjórnmálamenn sem og þjóðfélagsumræðuna þar sem þau koma upp. Oft er lítill eða enginn greinarmunur gerður á umræða um spillingarmál þar sem grunur var um spillingu, þar sem sannanir komu fram, þar sem pólitísk afsögn átti sér stað, og þar sem dæmt er í sakamáli tengt umræddri spillingu. Ennfremur hafa spillingarmál oft víðtæk áhrif út í samfélagið, sem getur leitt til sakamála höfðuð gegn öðrum en stjórnmálamönnunum.

Spillingarmál.

Fjöldi þingmanna sem hefur sagt af sér á Íslandi: ?

Lekamálið (2014-2015).

Lekamálið snérist um upplýsingaleka úr Innanríkisráðuneytinu undir stjórn Hönnu Birnu Kristjánsdóttur til fjölmiðla. Málinu lauk með afsögn ráðherra, en pólitískur aðstoðarmaður hennar, Gísli Freyr Valdórsson, var dæmdur fyrir aðild sína að málinu.

Borgunarmálið (2015-2016).

Í nóvember 2014 seldi Landsbankinn 31,2 prósent hlut sinn í Borgun fyrir 2,2 milljarða. Hluturinn var ekki auglýstur til sölu og voru kaupendur náskyldir fjármálaráðherra. Í febrúar 2015, á aðalfundi fyrirtækisins, var ákveðið að greiða hluthöfum 800 milljónir króna í arð, í fyrsta sinn síðan 2007.

Orka Energy (2015).

Illugi Gunnarsson var í launuðu starfi hjá Orku Energy eftir að hann vék tímabundið af þing eftir hrun. Orka Energy keypti húsið hans, sem hann leigði af þeim þangað til í Desember 2015. Stjórnarformaður Orku Energy, Haukur Harðarson er einnig náinn vinur Illuga. Orka Energy komst í fordæmalausa "stjórnskipulega stöðu" sem framkvæmdaaðili fyrir hönd ríkisins í samstarfi við Kína.

Ráðning Baldurs Guðlaugssonar (2016).

Baldur Guðlaugsson, lögfræðingur, var skipaður formaður hæfnisnefndar sem metur umsækjendur um starf skrifstofustjóra í atvinnu- og nýsköpunarráðuneytinu. Baldur hlaut tveggja ára fangelsisdóm í Hæstarétt 2012 fyrir innherjasvik og brot í opinberu starfi. Ragnheiður Elín Árnadóttir, iðnaðar- og viðskiptaráðherra, skipar hæfnisnefndina. Baldur er tengdur Sjálfstæðisflokknum og var í hinum svonefnda Eimreiðarhóp á yngri árum
Þjórsárdalsskógur

Þjórsárdalsskógur er skógur austast í innsveitum Árnessýslu. Skógurinn er að miklu leyti úr birki, en þar eru líka stórir reitir með blöndu af greni, furu og lerki. Um hann liggja merktir og ómerktir stígar og skógarvegir. Birkið í Þjórsárdalsskógi og víðar eru leifar miklu stærra skóglendis sem var nytjað öldum saman. Heklugos höfðu lítil áhrif á skóginn lengst af en langt kuldatímabil frá um það bil 1400 til 1900 og nytjarnar minnkuðu hann smám saman, ásamt auknum uppblæstri jarðvegs. Mestir birkiskógar héldust í Skriðufelli og að Ásólfsstöðum.

Skógrækt ríkisins keypti Skriðufell í Þjórsárdal árið 1938 og hluta úr jörðinni Ásólfsstöðum árið 1962. Eftir friðun hefur birkið breiðst út. Það finnst nú á þrefalt stærra svæði en 1960. Gróðursett var innan um kjarrið í Þjórsárdal fram undir 1990 en fremur niðri á söndum dalsins eftir það.

Skógrækt á söndum Þjórsárdals er nú hluti Hekluskógaverkefnisins en með því á að endurheimta birkiskóga og víðikjarr í nágrenni Heklu.

Þjórsárdalsskógur liggur vestan við þjóðvegi nr. 32 þar sem hann sveigir til austurs í átt að Búrfellsvirkjun. Hægt er að komast í skóginn af afleggjaranum að Ásólfsstöðum og einnig yfir göngubrú yfir Sandá sem liggur innar.
Ásta Guðrún Helgadóttir

Ásta Guðrún Helgadóttir (f. 5. febrúar 1990) er fyrrverandi alþingismaður Pírata í Reykjavíkurkjördæmi suður. Hún tók sæti á Alþingi í ágúst 2015 þegar Jón Þór Ólafsson sagði af sér embætti.. Ásta gaf ekki kost á sér í kosningunum 2017.
Faramarz Gharibian

Faramarz Gharibian (f 17. febrúar 1941 í Teheran) er íranskur leikari.
Ævintýralegur flótti

Ævintýralegur flótti (enska: "Tangled") er bandarísk Disney-kvikmynd frá árinu 2010.
Spóalilja

Fritillaria assyriaca er jurt af liljuætt (Liliaceae), sem var fyrst lýst af John Gilbert Baker.

Nafnið F. assyriaca var upphaflega á tegund sem nú er skráð sem F. uva-vulpis. Grasafræðingurinn Guest safnaði þessari plöntu í norðaustur Írak 1931 og kom með til Kew. Rannsóknir Rix sýndu að þetta safn var blanda af F. assyriaca og F. uva-vulpis.

Útbreiðsla.

Austur Tyrkland, frá Malatya austur til Agri, og í norður Íran og Írak, á kornökrum, skriðum, og steppum í 1100 - 2500 m. yfir sjávarmáli.

Lýsing.

Laukurinn allt að 3 sm í þvermál, oft með smálaukum. Stöngull 4 - 20 sm hár. Laufblöð fjögur til sex, breiðlensulaga. Blómin eru mjóbjöllulaga, með daufri lykt. Krónublöð 1.2-2.5cm löng, yfirleitt gráleit að utan, græn eða gulleit að innan.

Tegundin skiftist í eftirfarandi undirtegundir:

F.a. subsp. melananthera er frábrugðin í því að hava mjórri stöngla, krónublöð mjög mjó (minni en 5 mm), með grænni rönd og svartleit að innan og svarta frjóhnappa. Lægra yfir sjó, að 700m, í suður Tyrklandi, milli Taurus fjalla og sjávar, í sendnum jarðvegi.
Meisulilja

Fritillaria messanensis er Evrópsk tegund af liljuætt, upprunnin úr suðaustur Evrópu: Ítalíu (Sikiley, Kalabría), Grikklandi (meðt. Krít), Albaníu, fyrrum Júgóslavíu.
1529

Árið 1529 (MDXXIX í rómverskum tölum)

Atburðir.

Fædd

Dáin

Erlendis.

Fædd

Dáin
Fjallasmári

Fjallasmári einnig verið nefnd Sibbaldsurt (fræðiheiti: "Sibbaldia procumbens") er jurt af rósaætt sem vex í snjódældum til fjalla og á útnesjum.

Útlit.

Stönglar Fjallasmárans vaxa af marggreindum jarðstöngli og stofnblöð hennar eru stilklöng í álíka hæð og blómstönglar. Blöðin á Fjallasmáranum eru þrífingruð og smáblöðin þrítennt í oddinn. Blóm hanns koma í þéttum skúfum og eru lítil og fá. En krónublöðin eru styttri heldur en bikarblöðin; utanbikar svokallaður. Hæð Fjallasmárans er frá 5 til 15 cm og blómgast í júní.

Fjallasmárann er að finna um allt Ísland.
Múlavegur

Múlavegur er vegur við utanverðan Eyjafjörð frá Ólafs- og Siglufirði inn til Akureyrar. Vegurinn var opnaður 17. september 1966. Á sama tíma var jarðstrengur lagður milli Dalvíkur og Ólafsfjarðar. Við opnun vegarins styttist leiðin milli Akureyrar og Ólafsfjarðar um 149 km og milli Akureyrar og Siglufjarðar um 69 km.

Árið 1990 voru Ólafsfjarðargöng opnuð milli Dalvíkur og Ólafsfjarðar. Göngin leystu Múlaveginn að miklu leyti af hólmi. Leiðin til Siglufjarðar styttist svo enn frekar þegar Héðinsfjarðargöng voru opnuð 2010.
Smáeyjar Bandaríkjanna

Smáeyjar Bandaríkjanna eru samkvæmt ISO 3166-1:

Allar þessar eyjar eru í Kyrrahafinu nema Navassaeyja sem er í Karíbahafinu, á engri þeirra er föst búseta manna. Þjóðarlén þeirra er .um.
Agnar Þórðarson

Agnar Þórðarson (11. september 1917 - 12. ágúst 2006) var íslenskur rithöfundur, fæddur í Reykjavík. Hann var einn Kleppssystkina en foreldrar þeirra voru Ellen Sveinsson og Þórður Sveinsson yfirlæknir. Agnar starfaði sem rithöfundur og skrifaði skáldsögur, leikrit, smásögur, ferðabók og endurminningabækur. Verk eftir hann voru flutt í leikhúsum, sjónvarpi og útvarpi auk þess að vera þýdd á ensku og pólsku. Einnig var hann bókavörður við Landsbókasafnið 1946-1947 og 1953-1987.
Borgunarbikar karla í knattspyrnu 2016

Borgunarbikarinn eða Bikarkeppni karla í knattspyrnu, verður haldin í 57. sinn sumarið 2016.

Fyrsta umferð keppninnar hefst 30. apríl. Þá munu liðin í 2., 3. og 4. deild hefja leik.

Liðin í 1. deild koma inn í keppnina í 2. umferð og Úrvalsdeildar félögin koma inn í 32 liða úrslitum, 25. og 26. maí.

Sigurvegari Borgunarbikarsins vinnur sér inn sæti í undankeppni Evrópudeildarinnar.

Valur er núverandi bikarmeistari eftir sigur á KR í úrslitaleiknum 2015.
Ófærð

Ófærð var íslensk sjónvarpsþáttaröð í þremur seríum með 10 þáttum í hvorri þeirra. Hún var búin til af Baltasar Kormáki og framleidd af RVK Studios. Útsending á Íslandi á RÚV hófst 27. desember 2015. Samrituð af Sigurjóni Kjartanssyni og Clive Bradley, fyrsta serían af tíu þáttum fylgir Andra Ólafssyni (Ólafur Darri Ólafsson), lögreglustjóra í afskekktum bæ á Íslandi, sem reynir að leysa morðið á fyrrverandi bæjarbúa, en limlest lík hans var fundið af sjómönnum. Þáttunum var leikstýrt af Baltasar Kormáki, Baldvin Z, Óskari Þór Axelssyni og Berki Sigþórssyni. Alls voru framleiddar þrjár þáttaraðir en lokaþátturinn var sýndur 5. desember 2021.

Sigurvegari Golden Globe, Jóhann Jóhannsson,samdi tónlistina ásamt Hildi Guðnadóttur og Ruther Hoedemaekers . Sigurjón Kjartansson, Baltasar Kormákur og Magnús V. Sigurðsson voru framleiðendur þáttanna. Dagblaðið Vísir greindi frá því 2. maí 2015 að "Ófærð" sé dýrasta sjónvarpsþáttaröð framleidd hefur verið hér á landi og er heildar kostnaður um 1.000.000.000 krónar. Fyrir þetta kostuðu flestir íslenskir sjónvarpsþættir yfirleitt 100–200.000.000 króna. [2] RVK Studios stóð undir meirihluta kostnaðarins, en Creative Europe veitti verkefninu 75.000.000 króna stuðning. Tökur á fyrstu seríunni fóru fram á Siglufirði, Seyðisfirði og Reykjavík frá desember 2014 og fram í maí 2015.

Þáttaröðin var frumsýnd á Alþjóðlegu kvikmyndahátíðinni í Toronto 20. september 2015. Hún hefur verið seld til fjölmargra sjónvarpsstöðva um allan heim, þar á meðal BBC, sem hóf að sýna hana í Bretlandi á BBC Four þann 13. febrúar 2016. Weinstein Company keypti dreifingarréttinn í Bandaríkjunum.

Í september 2016 tilkynnti RÚV að önnur þáttaröð með tíu þáttum og sömu aðalpersónum hefði verið samþykkt og að hún yrði gefin út 2018. Upptökur á síðari seríunni hófust í október 2017 á Siglufirði. Fyrsti þátturinn var frumsýndur á RÚV 26. desember 2018, og sendur út á BBC Four í febrúar / mars 2019, þar sem tveir þættir voru sýndir í röð

Frá desember 2018 var unnið að þriðju seríu. Tökur á þriðju þáttaröðinni fóru fram í september 2020. Þáttaröðin var frumsýnd í október 2021 og var sú síðasta.
Phyllostachys rubromarginata

Phyllostachys rubromarginata,er tegund af ættkvíslinni "Phyllostachys" sem var fyrst lýst af Mcclure.

Orðsifjar.

Fræðiheitið vísar til litarins á jöðrum blaðslíðra nýsprottinna stöngla, sem eru með rauðleitri rönd. Hann var skráður af Floyd McClure hjá Smithsonian Institution 1940. Í Kína heitir hann Hongbian zhu eða Nuer zhu ("Ungmeyjar bambus").

Lýsing.

Hann er hitakær fjallabambus sem vex og dreifist hratt og dreifir sér með rótarskotum. Stönglarnir geta náð 4 - 9m hæð í ræktun, þó hefur frést af 16m háum plöntum í Kína. Fullþroska stönglar verða frá 2,5 til 6 sm að ummáli með dökkgrænum liðum, 22–31sm löngum. Hann þolir niður að -16 til -24°C.

Útbreiðsla.

Hann vex villtur í Guangxi og Guizhou í mið Kína, sem runni og á gilbökkum. It is commonly cultivated in Henan China.

Nytjar.

Stönglarnir mynda gæða timbur fyrir til dæmis körfugerð, og er orðinn vinsæl skrautplanta í Norður Ameríku. Sprotarnir eru ætir.
Stanisław Lem

Stanisław Herman Lem (12. september 1921 - 27. mars 2006) var pólskur rithöfundur, ljóðskáld og heimspekingur.

Hann er þekktastur fyrir vísindaskáldsögur sínar, sem voru þýddar á 41 tungumál og seldar í 27 milljónum eintaka.

Árið 1977 var hann gerður að heiðursborgara Kraków.
Hjólreiðahjálmur

Hjólreiðahjálmur er gerð hjálms sem ætlaðir eru til notkunar á reiðhjóli. Önnur orð notuð um sama hlut eru hjólahjálmur og reiðhjólahjálmur.

Hönnun.

Hjólreiðahjálmar voru búnir til með það að markmiði að minnka líkur á höfuðmeiðslum við fall af reiðhjóli. Hjálmarnir eru prófaðir með því að láta þá falla úr tveggja metra hæð (að hámarki) með líkön af höfðum inní. Hraðabreytingin er mæld. Árekstrar bifreiða við hjólreiðamenn geta hæglega komið af stað miklu meiri skelli en sem nemur falli úr tveggja metra hæð.

Umræða og lögleiðing.

Mikill umræða um gagnsemi þess að skylda hjólreiðamenn til þess að nota hjálm hefur verið síðan um 1990, bæði á meðal leikmanna, hjólreiðasamtaka, heilbrigðisstarfsmanna og vísindamanna. Það má segja að sannfærandi rök séu til bæði með og á móti hjálmaskyldu sem koma frá öllum þessum hópum.

Reynsla af lögleiðingu hjálmaskyldu í Ástralíu, Nýja Sjálandi og viðar, gefa mikilvægar vísbendingar um gagnsemina. Andstæðingar hjálmaskyldu telja sér hafa sterk rök þar. Fylgjendur hjálmaskyldu benda á skýrslur frá m.a. Ástralíu, sem segja að hjálmaskyldan hafi fækkað höfuðmeiðslum. Andstæðingar benda á að fjöldi hjólreiðamanna fækkuðu á sama tímabíli, líklega að miklu leyti vegna hjálmaskyldunnar, og hefur gleymst að taka tilli til þessa í útreikningunum fylgjenda hjálmaskyldu. Ennfremur fækkuðu höfuðmeiðslum gangandi vegfarenda líka. Í þriðja stað segja efasemdamenn að engin tenging við tímasetningu hjálmskyldu sé sjáanleg á línuritum sem sýna þróun höfuðmeiðsla á hjólreiðamönnum yfir fjölda ára fyrir og eftir lögleiðingu reiðhjólahjálma.

Styrkurinn í málflutningi fylgjenda hjálmaskyldu byggir á fjölda vísindagreina um athuganir á litlum, mjög ólíkum hópum af hjólreiðamönnum sem hafa sjálfir kosið að nota hjálma. Frægasta skýrslan, eftir Thompson, Rivara og Thompson (1989) hefur verið harkalega gagnrýnd fyrir galla í aðferðafræði, en Alþjóða heilbrigðisstofnunin (World Health Organisation - WHO) og aðrir treysta á hana og sambærilegar skýrslur.

Lög um skyldunotkun á Íslandi.

Samkvæmt lög nr. 44 7. maí 1993 um breytingu á umferðarlögum (1987 nr. 50, 30. mars), getur ráðherra "sett reglur um notkun hlífðarhjálms við hjólreiðar" (72. grein umfðerðarlaga). Gildandi reglur frá 1999 segir að börn yngri en 15 ára eiga að nota hlífðarhjálm vð hjólreiðar, nema ef læknisvottorð um undanþágu liggi fyrir.

Snemma á árinu 2005 lagði Samband Íslenskra tryggingafélaga fram tillögu um að skylda alla til að nota hlífðarhjálm við hjólreiðar. Tillagan var rætt í umferðarráði og send til umsagnar.
Postulínsturninn í Nanjing

Postulínsturninn í Nanjing var hluti af Bao’en hofinu í borginni Nanjing í Kína. Turninn var sögulegt kennileiti sem var staðsett á suðurbaka Qinhuai árinnar í Nanjing. Hann var reistur á 15. öld á þeim tíma sem Ming fjölskyldan réð ríkjum. Hann var eyðilagður á 19. öld í Taiping-uppreisninni.

Postulínsturninn var hannaður af Zhu Di keisara. Fyrsti vesturlandabúinn sem uppgötvaði turninn var evrópski ferðamaðurinn Johan Nieuhof. Turninn er stundum talinn vera eitt af sjö fornu undrum veraldar og margir bæði innan Kína og utan telja hann vera þjóðargersemi. Árið 1801 sló eldingu niður í turninn og fjórar efstu hæðirnar eyðilögðust. Þær voru þó fljótlega endurbyggðar.

Turninn var átthyrndur og þvermál hans var 30 metrar. Á tímabili var turninn hæsta bygging í Kína, en hann var 79 metra hár á níu hæðum og stiginn upp á efstu hæð var 184 þrep. Ofan á turninum var gylltur ananas. Samkvæmt bandarískum trúboða sem kom til Nanjing árið 1852 voru áætlanir um að bæta við fleiri hæðum. Mjög fá kínversk hof voru hærri en turninn. Nefna má Liaodi hofið í Hebei sem er 84 metrar á hæð og timburhofið af Chang’an sem var 100 metrar á hæð.

Turninn var byggður úr hvítum postulínskubbum sem áttu að endurkasta geislum sólarinar, og á kvöldinn var hann lýstur upp með allt að 140 lömpum. Turninn var glerjaður og litaður með blöndu af grænum, gulum, brúnum og hvítum litum á hliðunum. Einnig voru máluð dýr, blóm og landslagmyndir til að skreyta turninn. Einnig var hann skreyttur með mörgum Búddatrúarmerkjum.
Debbie Harry

Debbie Harry (fædd Deborah Ann Harry, 1. júlí 1945 í Miami, Flórída) er bandarískur rokktónlistarmaður, textahöfundur og leikkona. Hún er meðlimur og einnig einn stofnenda nýbylgjuhljómsveitarinnar Blondie.
Blikreynir

Blikreynir ("Sorbus chamaemespilus") er tegund af "reyni" upprunninn úr fjöllum mið- og suður-Evrópu, frá Pýreneafjöllum austur yfir Alpafjöllin til Karpatafjalla að Balkanskaga, í allt að 2500 m. hæð yfir sjávarmáli.

Lýsing.

Þetta er runni, allt að 2-3m hár. Blöðin eru oddbaugótt, 3–7sm löng, með hvössum oddi og sagtenntum kanti; þau eru græn báðum megin, án hvítu hæringarinnar sem er á flestum tegundum í undirættkvísl Aria. Blómin eru bleik, með fimm framstæð krónublöð 5–7mm löng; þau eru í hálfsveip sem er 3–4sm að ummáli. Berin eru kringlótt, rauð, 10–13mm að ummáli.

Þetta er ein tveggja tegunda í undirættkvíslinni "Chamaemespilus", sem greinist frá öðrum undirættkvíslum reyni á bleikum (ekki hvítum)blómum með framstæðum krónublöðum (ekki flötum).
Lyklar

Lyklar (fræðiheiti: "Primula") er ættkvísl, af aðallega jurtkenndum plöntum í Maríulykilsætt. Einungis tvær tegundir hafa fundist villtar á Íslandi; Davíðslykill ("P. egaliksensis") og Maríulykill ("P. stricta"). Þekktar garðplöntur eru allnokkrar; "P. auricula" (Mörtulykill), "P. veris" (Sifjarlykill) and "P. elatior" (Huldulykill). Þessar tegundir og margar aðrar hafa verið mikils metnar vegna blómfegurðar. Þær hafa verið gríðarmikið ræktaðar og kynblandaðar - í tilfelli Laufeyjarlykils "P. veris", í mörg hundruð ár. "Primula" eru upprunnar úr tempraða belti norðurhvels, suður til fjalla Eþíópíu, Indónesíu og Nýju Guineu, og í tempraða belti Suður Ameríku. Næstum helmingur þekktra tegunda er frá Himalajafjöllum.

"Primula" er með allt að 500 tegundir í hefðbundnum flokkunarfræðum, og fleiri ef skyldar ættkvíslir eru taldar með.

Lýsing.

"Primula" er flókin og breytileg ættkvísl, með búsvæði frá háfjalla hlíðum til mýra á láglendi. Plönturnar blómstra aðallega að vori, með blómin í sveip (sjaldan stök) á blaðlausum stönglum sem koma upp úr blaðhvirfingu, blöðin eru aflöng heil; blómin geta verið af næstum hvaða lit sem er. Allnokkrar tegundir eru með mjölkenndu dufti (farina) á blöðum, stönglum og blómum og jafnvel innan í blómunum. Margar tegundir eru aðlagaðar fjallaloftslagi.

Orðsifjar.

Orðið "primula" kvenkyns mynd af latneska orðinu "primus", sem merkir fyrstur, og vísar til blómanna sem eru meðal þeirra fyrstu til að blómstra að vori.

Vistfræði.

Laufeyjarlykill (og líklega fleiri Primula tegundir) er fæða lirfa nokkurra Lepidoptera tegunda, til dæmis Hamearis lucina, Noctua pronuba, Noctua janthina, Xestia c-nigrum og Xanthorhoe montanata. Sniglar geta verið ágengir.

Ræktunarblendingar og afbrigði.

"Primula" tegundir hafa mikið verið ræktaðar og blendingar af þeim, aðallega af "P. elatior", "P. juliae", "P. veris" og "P. vulgaris". "Polyanthus" (oft nefnd "P. polyantha") er einn slíkur hópur plantna, sem af er kominn mikill fjöldi afbrigða í öllum litum, yfirleitt ræktuð sem einær, og fáanlegar sem fræ eða ungar plöntur.

Flokkun.

Ættkvíslin "Dodecatheon" var upphaflega talin til "Primula", svo sumir höfundar telja allar 14 tegundir "Dodecatheon" til "Primula".

Skifting ættkvíslarinnar "Primula".

Flokkun ættkvíslarinnar "Primula" hefur verið rannsökuð í yfir eina öld. Þar sem þessi ættkvísl er bæði stór og fjölbreytileg (með um 500 tegundir), hafa grasafræðingar skipað tegundum niður í undirættkvíslir. Vanalegasta flokkunin skiftir Primula niður í 30 undirættkvíslir. Sumar þessara undirættkvísla (t.d. "Vernales", "Auricula") innihalda margar tegundir, aðrar bara eina.

Tegundir.

Tegundir meðtaldar:
Skotalykill

Skotalykill (fræðiheiti "Primula scotica") er blóm af ættkvísl lykla sem var fyrst lýst af

Lýsing.

Blöðin eru 1-5 sm löng og 0,4-1.5 sm breið, oddbaugótt, aflöng eða spaðalaga, heilrend eða gistennt, bogtennt, oftast mikið mélug á neðra borði. Blómstönglar um 4 sm. Blómskipunin 1-6 blóma. Krónublöð 5-8 mm, dökkpurpuralit með gult gin, sjaldan hvít, flipar öfug-hjartalaga, djúpsýld. Litningafjöldi er 2n = 54

Útbreiðsla og búsvæði.

Skotalykill vex eingöngu á norðurströnd Skotlands, til dæmis á Sutherland, Caithness og Orkneyjum. Hann er skyldastur Dofralykli (P. scandinavica) sem vex í Skandinavíu og fjarskyldari norðurslóða tegundinni Maríulykli (P. stricta). Á Orkneyjum finnst hann helst í sjávarhömrum við Yesnaby.

Ræktun.

Skotalykill myndar auðveldlega fræ í heimalandinu, svo auðvelt ætti vera að fá það í gegn um Prímúluklúbba. Skammlíf hérlendis.
Primula cuneifolia

"Primula cuneifolia" er blóm af ættkvísl lykla.
Stásslykill

Stásslykill (fræðiheiti "Primula jesoana") er blóm af ættkvísl lykla.
Sunnulykill

Sunnulykill (fræðiheiti "Primula prolifera") er blóm af ættkvísl lykla.
Tígullykill

Tígullykill (fræðiheiti "Primula spectabilis") er blóm af ættkvísl lykla.
Glóðarlykill

Glóðarlykill (fræðiheiti "Primula aurantiaca") er blóm af ættkvísl lykla sem var lýst af William Wright Smith og Forrest.

Lýsing.

Líkist glóeyjarlykli (Primula chungensis) nema miðæðastrengurinn purpuralitur. Verður 15 - 30 sm hár. Blómin venjulega brún til gul. Litningafjöldi 2"n" = 22

Útbreiðsla og búsvæði.

Blautum engjum, rökum skógarjaðri, í 2500--3500 m.yfir sjávarmáli í suðvestur Sichuan og norðvestur Yunnan í Kína

Ræktun.

Nokkuð harðgerður en oft skammlífur. Þarf vetrarskýli á snjóléttum stöðum.
Holi

Holi er vorhátíð hindúa. Holi sem einnig er nefnd hátíð litanna er haldin hátíðlega í Indlandi og Nepal og er næststærsta hátíð hindúa, aðeins Dívalí er stærri. Holi er haldin á fullu tungli í Phalunga mánuði. Kvöldið fyrir aðalhátíðina eru líkneski Holika brennd á eldi og kallast það Holika Dahan. Það tíðkast á Holi hátíðinni að strá um litadufti og sprauta með lituðu vatni.
Fjarðarheiðargöng

Fjarðarheiðargöng eða Seyðisfjarðargöng eru fyrirhuguð jarðgöng sem munu liggja á milli Egilsstaða og Seyðisfjarðar. Þau munu koma í stað vegar um Fjarðarheiði, sem liggur í 620 metra hæð þar sem erfið færð getur varað stóran hluta ársins.

Jarðgangagerð mun ekki hefjast fyrr en 2020. Komið hefur í ljós að Fjarðarheiðargöng verða um 13,5 km og munu því verða lengstu jarðgöng á Íslandi. Kostnaðaráætlun jarðganganna er nú áætlaður 22–25 milljarðar kr. á verðlagi ársins 2016 þó mikil óvissa ríki um hana. Lagt var til að gerðar verði jarðfræðirannsóknir í gangastæði væntanlegra Fjarðarheiðarganga á árunum 2015–2018 og að athugað verði með möguleg gangastæði á árunum 2017-2020. Rannsóknarboranir hófust fyrr á árinu 2016 en kláruðust í ágúst sama ár, á undan áætlun.
Borgunarbikar kvenna í knattspyrnu 2016

Borgunarbikarinn, Bikarkeppni kvenna í knattspyrnu, verður haldin í 36. sinn sumarið 2016.

Fyrsta umferð keppninnar hefst 8. og 9. maí. Þá munu liðin í 1. deild hefja leik.

Liðin í Úrvalsdeildinni koma inn í keppnina í 16-liða úrslitum 11. og 12. júní.

Stjarnan er núverandi bikarmeistari eftir sigur á Selfossi í úrslitaleiknum 2015.

Markahæstu leikmenn.

"Staðan eftir 12. ágúst 2016"
Fjallareynir

Fjallareynir (fræðiheiti "Sorbus commixta") er tegund trjáa í Rósaætt, upprunnin frá Japan, Sakhalin, og Kóresku eyjunni Ulleungdo.

Orðsifjar.

Seinni hluti fræðiheitisins; "commixta" þýðir blandað eða flækt saman.

Japanska heitið, "", þýðir bókstaflega "sjö (sinnum í) arininn" og vísar til eiginleika hans sem eldiviðar, þar sem hann brennur ekki alveg upp í arineldi jafnvel eftir endurtekna notkun.

Lýsing.

Fjallareynir er smátt til meðalstórt tré sem verður 7 - 10 m hátt, sjaldan 18 m, með ávalri krónu. Börkur er brúnleitur á ungum greinum og verður silfurgrár með aldrinum. Blöðin eru fjöðruð, 20 - 30 sm löng. Blöðin samanstanda af 11-17 smáblöðum, hvert 4 - 7sm langt og 1 - 2,5 sm breitt, sagtennt; Þau verða rauð til purpuralit að haust. Blómin eru 6–10 mm að þvermáli; þau eru í hálfsveip sem er 9 - 15 sm að þvermáli. Berin að hausti eru skær rauðgul til rauð, 7 - 8 mm að þvermáli.

Plöntur frá Hokkaidō, Kúrileyjum og Sakalínfylki eru stundum taldar sér undirtegund: "Sorbus commixta" var. "sachalinensis", með stærri smáblöðum; að 9 sm löng.

Ræktun.

Hann er lítið þekktur á Íslandi en hefur reynst vel í Grasagörðunum. Tré í Danmörku eru jafnan ágrædd á Sorbus aucuparia.
Skollafingur

Skollafingur (Fræðiheiti: "Huperzia selago") er jurt af jafnaætt sem vex víða á Íslandi að undanskildu flatlendinu milli Ölfusár og Markarfljóts.

Eldri nöfn fyrir skollafingur eru vargslappi, tröllafótur, hrossajafni og villiviðargras.
Goðalyklar

Goðalyklar (fræðiheiti: "Dodecatheon") er ættkvísl jurtkenndra blómstrandi plantna af Maríulykilsætt. Tegundirnar eru með blöðin í hvirfingu niður við jörð og lútandi blóm á enda langs blómstönguls sem kemur úr miðri blaðhvirfingunni. Ættkvíslin er afmörkuð að mestu við Norður Ameríku og hluta notrðaustur Síberíu. Nokkrar tegundir eru ræktaðar vegna skrautlegrar og sérstakrar blómgerðar.

Flokkun.

Goðalyklar er skyld ættkvíslinni Lyklar; í raun, er "Dodecatheon" líklega undirættkvísl af "Primula"; "Primula" subg. "Auriculastrum" sect. "Dodecatheon" (L.) A.R.Mast &amp; Reveal.

Tegundir.

Það eru 17 tegundir: